36 ຄົນເສຍຊີວິດ ໃນການປະທ້ວງ ຢູ່ຊີເຣຍ
ຢ່າງນ້ອຍ 36 ຄົນເສຍຊີວິດ ໃນການປະທ້ວງ ຕໍ່ຕ້ານລັດຖະບານ ຢູ່ໃນຫຼາຍເມືອງຂອງຊີເຣຍ
ມີລາຍງານວ່າມີຜູ້ເສຍຊີວິດຢ່າງນ້ອຍ 36 ຄົນທີ່ຊີເຣຍ ໃນວັນສຸກວານນີ້ບ່ອນທີ່ການປະທ້ວງລັດຖະບານໄດ້ລະ ເບີດຂຶ້ນຢູ່ໃນຫຼາຍໆຫົວເມືອງ ພວກທີ່ເຫັນເຫດການກ່າວວ່າ ກຳລັງຮັກສາຄວາມສະ ຫງົບໄດ້ສັງຫານຢ່າງນ້ອຍ 11 ຄົນ ໃນລະຫວ່າງການ ປະທ້ວງຕໍ່ຕ້ານ ປະທານາທິບໍດີ Bashar al-Assad ແລະພັກ Baath ທີ່ປົກຄອງຊີເຣຍໃນເວລານີ້ ແຕ່ແນວໃດກໍຕາມພວກເຈົ້າໜ້າທີ່ຊີເຣຍໄດ້ຖິ້ມໂທດໃສ່ ກຸ່ມກຳລັງປະກອບອາວຸດກ່ຽວກັບຄວາມຮຸນແຮງທີ່ໄດ້ ເກີດຂຶ້ນ ໂທລະພາບຂອງທາງການຊີເຣຍລາຍງານໃນ ວັນສຸກມື້ວານນີ້ວ່າ ພວກໂຈມຕີໄດ້ສັງຫານຕຳຫຼວດ 19 ຄົນທີ່ເມືອງ Daraa ແລະລາຍງານຂ່າວໂທລະ ພາບກ່ອນໜ້ານັ້ນແຈ້ງວ່າມີຕຳຫຼວດຄົນນຶ່ງ ແລະຄົນ ຂັບລົດໂຮງໝໍຄົນນຶ່ງໄດ້ເສຍຊີວິດ ຄວາມບໍ່ກົງກັນໃນລາຍການກ່ຽວກັບຈຳນວນຜູ້ບາດເຈັບ ລົ້ມຕາຍລະຫວ່າງພວກປະທ້ວງ ແລະເຈົ້າໜ້າທີ່ທາງການຊີເຣຍຍັງບໍ່ສາມາດເຮັດໃຫ້ລົງຮອຍ ກັນໄດ້ໃນເວລານີ້ ລາຍງານຂ່າວຂອງສື່ມວນຊົນຕ່າງປະເທດກ່ຽວກັບການປະທ້ວງທີ່ເມືອງ Daraa ໄດ້ອ້າງ ຄຳເວົ້າຂອງພວກທີ່ເຫັນເຫດການທີ່ກ່າວວ່າກຳລັງຮັກສາຄວາມສະຫງົບໄດ້ຍິງລູກປືນແທ້ ແລະລະເບີດນໍ້າຕາເຂົ້າໃສ່ພວກເດີນຂະບວນປະທ້ວງຈຳນວນຫຼາຍພັນຄົນທີ່ເມືອງດັ່ງກ່າວ ຊຶ່ງຕັ້ງຢູ່ໃນພາກໃຕ້ຂອງຊີເຣຍ ຂະນະດຽວກັນການປະທ້ວງກໍໄດ້ລະເບີດຂຶ້ນຢູ່ໃນເຂດຊາວ Kurd ໃນພາກຕາເວັນອອກ ສຽງເໜືອຂອງຊີເຣຍ ທ່ານ Assad ໄດ້ສະເໜີໃຫ້ສັນຊາດຊີເຣຍແກ່ຊາວ Kurd ຈຳນວນນຶ່ງ ໃນມື້ວັນພະຫັດ ຜ່ານມາໃນອັນທີ່ຖືກເບິ່ງກັນວ່າ ເປັນການເຄື່ອນໄຫວເພື່ອຫຼຸດຜ່ອນໃນຄວາມຮູ້ສຶກຕໍ່ຕ້ານ ລັດຖະບານລົງ ພວກຊົນກຸ່ມນ້ອຍໃນຊີເຣຍ ໄດ້ປະເຊີນກັບບັນຫາຍຸ່ງຍາກໃນການຊອກ ຫາວຽກເຮັດງານທຳ ໃນອະດີດຜ່ານມາຍ້ອນບັນຫາ ເລື່ອງສັນຊາດ ພວກຊາວ Kurd ຊຶ່ງເປັນຊົນກຸ່ມນ້ອຍ ຂອງຊີເຣຍ ໄດ້ພາກັນຈົ່ມທຸກ ມາເປັນເວລາດົນ ນານແລ້ວກ່ຽວກັບການຈຳແນກກີດກັນຂອງລັດຖະບານຕໍ່ພວກເຂົາເຈົ້າ